[{"text_idx": "#000001", "text": "TV3 vo\u0303rgumuudatusest ja teleri algseadetest ning kanalite uuendamisest"}, {"text_idx": "#000002", "text": "Pu\u0308u\u0308ame teha ko\u0303ik mis vo\u0303imalik, et vo\u0303imalikult paljud tava-antenniga telerit vaatavad inimesed teaksid, et TV3 vaatamiseks tuleb ta\u0308nasest taastada teleri vo\u0303i digiboksi tehaseseaded (algseaded) ning seeja\u0308rel kanalid uuendada."}, {"text_idx": "#000003", "text": "Meie kasutajatugi (tel 680 4040 vo\u0303i tasutatv@levira.ee) annab jo\u0303ukohast no\u0303u nii leviala kui eespoolmainitud protseduuri kohta, kuid me kahjuks ei saa teile anda u\u0308ht ja toimivat spikrit sellest, kuidas siis vahetult oma teleri vo\u0303i digiboksi algseadeid ikkagi taastama peab."}, {"text_idx": "#000004", "text": "Po\u0303hjus on lihtne: liikvel on va\u0308ga palju erinevaid bokse ja telereid ning et nende menu\u0308u\u0308d teineteisest erinevad, on vo\u0303imatu u\u0308ldistusi teha ja konkreetseid juhendeid anda, kuidas algseadeid taastada ning kanaleid uuendada."}, {"text_idx": "#000005", "text": "Soovitame Sul TV3 na\u0308gemiseks teha ja\u0308rgmist:"}, {"text_idx": "#000006", "text": "1. Tutvu ko\u0303igepealt rahulikult TV3 vo\u0303rguvahetuse teemalise infoga otse oma teleri 6. kanalil, TasutaTV infokanalil. Sealt leiad TV3 signaal edastavad saatjad, juhendi, kuidas antenn o\u0303igesti paigaldada ning palju muud vajalikku."}, {"text_idx": "#000007", "text": "2. Vaata, kuhu on suunatud su antenn ja vajadusel suuna see just TV3 signaali edastava saatja suunas. Tabeli leiad ka siit teksti kohalt."}, {"text_idx": "#000008", "text": "3. Nu\u0308u\u0308d taasta teleri vo\u0303i digiboksi tehaseseaded. Ma\u0308rkus: kui teler on vanem ja sellel on eraldi digiboks, siis tuleb mo\u0303istagi taastada ainult digiboksi algseaded. Valdavalt leiab algseadete taastamise toimingu teleri vo\u0303i digiboksi \u201eseadete/settings\u201d alt. Abi saad kindlasti teleri vo\u0303i digiboksi juhendist, kui sul see ka\u0308epa\u0308rast juhtub olema. Pa\u0308rast tehaseseadete taastamist tuleb uuendada kanalid; sagedasti toimub see u\u0308hes reas koos algseadete uuendamisega. Kui TV3 signaal telerisse jo\u0303uab, na\u0308eb vaataja TV3 endisel, teleri 4. kanalil."}, {"text_idx": "#000009", "text": "Kui signaal telerisse ei jo\u0303ua, on po\u0303hjuseks kas see, et olemasolev antenn on kehva (eriti kui juhtute asuma nn levialapiiril) ja see vajab kas va\u0308ljavahetamist vo\u0303imsama vastu vo\u0303i siis tuleb olemasolev asetada ko\u0303rgemale vms, vo\u0303i siis ei levigi Sinuni enam TV3 signaal ja see kanal ja\u0308a\u0308b tava-antenniga ka\u0308ttesaamatuks. Alati tasub u\u0308le ku\u0308sida omakandi antennispetsialistilt, nimekirja neist leiad siit."}, {"text_idx": "#000010", "text": "Mis veel? Kahjuks segab neil pa\u0308evil antenniga telepildi vastuvo\u0303ttu palavate ilmade sage kaaslane u\u0308lilevi. Sellest on tingitud paljud vo\u0303rguanomaaliad eilsest kuni ilmselt 16. augustini. Sellegipoolest, kannatlikku meelt teile ja edu teleri algseadete taastamisel. Loodetavasti leiate TV3 oma telerist taas u\u0308les!"}]